**Dar va rămâne Eminescu**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dar va rămâne Eminescu

...

Am să vă spun acum povestea unei țări cum n-a mai fost,

Ea s-a născut în străvechime și lumii i-a fost izvor,

Colț de Rai a fost odată și iubită de popor,

Ca o grădină de frumoasă și cel mai sigur adăpost!

...

N-a fost țară mai bogată niciunde-n lumea asta mare,

Cu munți înalți și ape limpezi, păduri dese și bogate,

Au venit s-o cucerească popoare mari între popoare,

Dar poporul ei de-atunci a apărat-o pân-la moarte!

...

Avea voievozi puternici, iubitori de-această țară,

Ce-L luau scut pe Dumnezeu și își înfruntau dușmanii,

Pentru neam și Dumnezeu luptau bucuroși să moară,

Părea că ceru-i trimisese când își încălecau șoimanii!

...

Apoi ridicau biserici și mănăstiri lui Dumnezeu,

Mulțumind în felu-acesta că-au fost ajutați de cer,

Pe-atunci, întreg norodul țării punea umărul la greu,

Iar dușmanii când luptau, parcă-nfruntau un zid de fier!

...

Dar veacurile au trecut și poporul s-a schimbat,

Nu mai are-același sânge, acum e un ciudat metis,

Cu fel de fel de alte neamuri s-a lăsat amestecat

Și nu-și mai privește țara ca pe-un colț de Paradis!

...

Plaiul ăsta ce i-a dat cel mai frumos și mândru grai

Tărâmul asta ce i-a fost atâtea veacuri adăpost,

Nu mai este ca-n răstimpuri minunatul colț de Rai,

Țara ce-a fost izvorul lumii, nu mai are niciun rost!

...

Trădată de poporul ei ce-o vinde bucată cu bucată

Pas cu pas ea va ajunge peste timp, o amintire,

Iar graiul nostru minunat va fi și el o limbă moartă,

Dar va rămâne Eminescu spre veșnica ei pomenire!...